เรื่องร้องเรียน (ถนน) วันที่ 2022-07-27 03:43:56 — แขวงคลองจั่น เขตบางกะปิ กรุงเทพมหานคร
ขอแจ้งเรื่องครับ
1. คอนโด เดอะนิช ไอดีลาดพร้าว130   มีปัญหาเรื่องสร้างไม่ตรงแบบครับ ทำให้สระว่ายน้ำ และฟิตเนสถูกปิดมาเกือบ 3 ปีครับ 

2. ที่ผ่านมาเคยมีลูกบ้านไปสอบถามหน่วยราชการ ได้ข้อมูลว่า สามารถแก้ไขได้ ด้วยการมอบอำนาจให้ บ. เจ้าของโครงการฯ ไปแก้ไขเอกสาร แต่ต้องได้รับความเห็นชอบจากมติที่ประชุมลูกบ้านครับ

3. ผ่านมา ร่วม 3 ปี ติดปัญหาโควิด จัดประชุมลำบาก ประชุมแต่ละครั้ง องค์ประชุมไม่พอที่จะอนุมัติวาระเกี่ยวกับทรัพย์ส่วนกลาง

4. ลูกบ้านส่วนนึง ต้องการแก้ไขให้ถูกต้องตามกฎหมาย แต่ลูกบ้านอีกส่วนนึงต้องการค่าชดเชย จากการไม่ได้ใช้สระว่ายน้ำ ฟิตเนส จุดรวมพล พื้นที่สีเขียวที่หายไป เคยได้ยินลูกบ้านบางคนบอกว่า สามารถเรียกร้องได้เป็น 100 ล้าน บางคนบอกว่า จะเรียกร้องแต่ละห้อง เป็นหลักล้าน แต่ผมและเพื่อนบ้านที่รู้จักกัน ต้องการแค่ความสงบ และความถูกต้องตามกฎหมายเท่านั้นครับ 

5. ล่าสุดได้ส่งเรื่องแก้ไข EIA ไปน่าจะเป็นปีแล้วครับ ไม่มีความคืบหน้าใด ๆ เกิดขึ้นครับ 

6. เคยมีลูกบ้านท่านนึงไปถามที่เขต เขตตอบว่า เป็นเรื่องภายใน ถ้าทุกคนอยู่ได้ ก็จบ ทำให้ฟังแล้วงงครับ แล้วมาล้อมเชือกปิดสระของผมทำไม เคยถาม บ. นิติบุคคลเก่าว่า ใครเป็นผู้ไปฟ้องหน่วยราชการให้มาปิด บ. นิติบุคคลเก่าแจ้งว่า ราชการตรวจกันไปตรวจกันมาแล้วเจอกันเองครับ ผมจึงสงสัยว่า พอราชการตรวจเจอ แล้วมาล้อมเชือก ติดประกาศห้ามใช้ ถึงวันนี้ ประกาศยังอยู่ติดทนนานมาก ไม่รู้ใช้สก็อตเทปยี่ห้ออะไร  เห็นว่าประกาศจะหลุดหลายครั้ง แต่วันถัดไป มีสก็อตเทปมาติดเพิ่มไม่ให้หลุด 

7. นิติบุคคล บ. ก่อนหน้านี้ เคยพาทนายคนดังท่านนึง เข้ามาในที่ประชุมใหญ่ จำได้ว่า เขาพูดว่า มันแก้ไขไม่ได้ ถ้าใครเซ็นแก้ไข เท่ากับทำสิ่งที่ผิดกฎหมายให้ถูกกฎหมาย และทนายท่านนั้นยังกล่าวอีกว่า ถ้าใครเซ็นรับสระว่ายน้ำ เขาจะทำจนตึกถูกทุบครับ และเขากล่าวทิ้งท้ายว่า ทางออกมีทางเดียว คือเยียวยาลูกความผม (น่าจะหมายถึงให้ บ. เจ้าของโครงการฯ จ่ายเงินให้ลูกบ้านห้องที่มีปัญหาห้องนึง แล้วเรื่องจะจบ หรือป่าวครับ ??? ไม่แน่ใจ อะไร ยังไงครับ)

8. มาถึงตอนนี้ ลูกบ้านหลายท่านสิ้นหวัง เสียงแตก บางกลุ่มต้องการแค่แก้ไขให้ถูกต้องตามกฎหมาย บางกลุ่มต้องการฟ้อง บางกลุ่มต้องการเงินเยียวยา นานมาหลายปีที่ หน่วยราชการมาติดประกาศว่า หากไม่แก้ไขภายใน xxx วัน จะถูกรื้อถอน แต่ตอนนี้ประกาศยังอยู่ อาคารยังอยู่ แต่ติดต่อหน่วยราชการไป ก็บอกว่า หน่วยราชการกำลังพิจารณาแก้ไข EIA ฉบับใหม่ที่ส่งไปอยู่

ปล. ปัญหาแบบเดียวนี้เกิดกับคอนโด โครงการฯติดกันเช่นกันครับ แต่ทางนั้นสามัคคีกันมากครับ สรุปได้มติที่ประชุมว่า ให้แก้ไขถูกต้องตามกฏหมาย แล้วอยู่กันแบบสงบสุขครับ
ทั้งที่ ก่อนหน้านี้คอนโดโครงการติดกันนี้ เคยฟ้อง เสียเงินจ้างทนายหมดไปเกินครึ่งล้าน ได้ยินว่าสุดท้ายแค่ลงบันทึกประจำวัน และพาไปถือป้ายประท้วงหน้า สน. เอาภาพมาลงเพจ และอะไรอีกจำไม่ได้ เห็นมีทิ้งท้ายว่า วันประชุมใหญ่ที่คอนโดนั้น ทนายโดนโห่ จึงหลบออกมาจากที่ประชุมลูกบ้านก่อน ส่วน ผจก  นิติบุคคลที่นั่น ไม่มาเข้าประชุมใหญ่อีกเลยส่งตัวแทนมา ตรงนี้ไม่แน่ใจครับ ผมฟังเขามาอีกทีนึงครับ 

รบกวนติดตามด้วยครับ หากเป็นไปได้ เรียนเชิญ อ. ชัชชาติ มารับฟังปัญหา และให้แนวทางแก้ไขครับ รวมถึงอยากให้อาจารย์ มาให้กำลังใจ และสร้างความสามัคคีให้ลูกบ้านที่นี่ครับ

ขอบคุณครับ